Pot vol goud | Neykie's Weblog
Pot vol goud
Julie 31, 2008 at 9:43 vm 3 Kommentaar
Ek wil sê
Ek het soos gister oggend nie 'n koekin clue hoe ek by die werk gekom het nie, so ek kon dood opgeeindig het. Omdat ek nie op die pad konsentreer nie.
~Hierdie woorde van die Here moet julle lewe vul. Julle moet dit as herinneringsteken vasbind aan julle hande en dit moet ñ merk op jul voorkoppe wees. ~ Deuteronomium 11 : 18 ~
Elke vrou kan nie beeldskoon wees nie, maar elke vrou kan goed versorg, vrolik en vriendelik wees. Werklike mooi vroue is ook mooi van binne en diè soort vrou word net mooier soos die jare aanstap.
As ons deur die moeilike tye bly glo en vertrou dat Jesus vir ons sal sorg, dat hy ons nooit sal agterlaat en krupeer nie. Sal ons op die ou einde van die dag ook ons potjie goud vind.
As ons twyfel in Jesus se wee dan gaan dit wat rerig van nood is deur ons vingers glip. Elke druppel wat na ons kant toe kom moet ons dankie voor sê. Hoekom worry ons so oor kleinlike dinge. Hoekom het geld ons "afgod" geword. Of dan nou net vir party mense.
Ek het nou die dag daar aan gedink, En dit nogal teenoor iemand geuiter wat saam my gestem het. Ek is liewer saam jou en arm en het die wereld se liefde as wat ek ryk en beroemd en mag het en geen liefde besit nie.
Saam jou sal ek die winde van voor af geniet
Saam jou sal ek in vodde rondloop met Jesus in my hart
Saam jou sal ek die moeilike tye deur gaan om die gelukkiges te kan beleef
Saam jou sal ek in die aand in die bed lê in warmte
net omdat ek weet jy sal my toe vou in jou arms.
Nou wys ek julle wat nog die allerbeste is: Al praat ek die tale van mense en engele, maar ek het geen liefde nie, het ek 'n stuk klinkende metaal, 'n galmende simbaal geword. Al het ek die gawe van profesie en ken ek al die geheimenisse en besit ek al die kennis, en al het ek al die geloof om berge te versit, maar ek het geen liefde nie, dan is ek niks. ( 1 Korinthiërs vers 1&2)